জাতির জনক
"জাতির জনক" উপাধি মাঝে মাঝে রাজনৈতিক প্রতিযোগিতার সৃষ্টি করে। ১৯৭২ সালে বাংলাদেশের সংবিধান শেখ মুজিবুর রহমানকে "জাতির জনক" হিসেবে ঘোষণা করে। মুজিবের কন্যা শেখ হাসিনার নেতৃত্বাধীন বাংলাদেশ আওয়ামী লীগ-এর প্রতিবাদের মুখেও ২০০৪ সালে বিএনপি সরকার এটি অপসারন করেছিল। সেপ্টেম্বর, ২০০৭ সালে স্লোভাকিার সংসদ বিতর্কিত যুদ্ধপূর্ব নেতা আনদ্রেজ লিঙ্কাকে জাতির জনক ঘোষণা করার একটি বিল পাশের কাছাকাছি পৌঁচ্ছেছিল।
আলজেরিয়া–বাংলাদেশ সম্পর্ক
১৯৭১ সালের ডিসেম্বরে স্বাধীনতা লাভের পরপরই আলজেরিয়া বাংলাদেশকে স্বীকৃতি দেয়। জোট-নিরপেক্ষ আন্দোলন সামিটের অংশ হিসেবে বঙ্গবন্ধু শেখ মুজিবুর রহমান প্রথম বাংলাদেশি হিসেবে ১৯৭৩ সালে আলজেরিয়া সফর করলে এ সম্পর্ক আরো গাঢ় হয়। ১৯৭৪ সালে লাহোরে অনুষ্ঠেয় ইসলামিক সামিটে বঙ্গবন্ধুকে অংশগ্রহণ করানোর জন্য বিশেষ বিমানে করে আলজেরিয়ার রাষ্ট্রপতি হউয়ারি বউমেডিয়েন বাংলাদেশে সফর করেন। ১৯৭১ সালে স্বাধীনতা অর্জনের পর ওআইসিতে বাংলাদেশের সদস্যপদ লাভের অন্যতম মূল ভূমিকা পালন করেছে আলজেরিয়া।